text: Familie til trafikdræbte taber erstatningssag
  21 juni 2017 kl. 14.29
  I december 2014 blev to kvinder dræbt af en lastbil i en voldsom trafikulykke på motorvej E45 ved Horsens. Siden har familien søgt erstatning hos vognmandens forsikringsselskab, men nu har de tabt sagen. 
  I december 2014 blev to kvinder på henholdsvis 19 og 21 år dræbt, da en lastbil kørte op i dem bagfra på motorvej E45 mellem frakørsel 57 Horsens S og 56 Horsens V. 
  De efterladte krævede 1 million kroner i såkaldt tort-erstatning fra vognmandens forsikringsselskab, men selskabet er nu blevet frifundet ved Retten i Horsens.
  
  Martin Laursen, advokat og repræsentant for familien: "Familierne vil ikke gå videre med sagen. De ønsker ikke at bruge hverken mere tid eller kræfter på det. Det var en hård omgang at komme igennem sagens prøvelse i byretten. Det vil de ikke udsætte sig selv for igen."
  Retssagen var et forsøg på at at bryde en årelang domspraksis om, at tortgodtgørelse efter ulykker i realiteten kun kan komme på tale, hvor familier ser deres pårørende omkomme  - men ikke alene ved tabet af et familiemedlem.
  - Familierne vil ikke gå videre med sagen. De ønsker ikke at bruge hverken mere tid eller kræfter på det. Det var en hård omgang at komme igennem sagens prøvelse i byretten. Det vil de ikke udsætte sig selv for igen, siger Martin Laursen, advokat og repræsentant for familien, til Ritzau. 
  Ved ulykken mistede også en 54-årig mand fra Esbjerg livet.
  
  
  